শিৱসাগৰ জিলাৰ গৌৰীসাগৰ থানাৰ অন্তৰ্গত জাঁজী কঠালগুৰিত আজি পুৱতি নিশা এটা ভয়াবহ দুৰ্ঘটনা সংঘটিত হয়। উক্ত দুৰ্ঘটনাটোত তিনিজন লোক আহত হয়। ইয়াৰে দুজনৰ অৱস্থা গুৰুতৰ বুলি জানিব পৰা গৈছে ।
জানিব পৰা মতে পুৱতি নিশা যোৰহাট অভিমুখী এ.এছ.১৩.ডি.৮৮৯৯ নম্বৰৰ বলেৰ' খনৰ লগত বিপৰীত দিশৰ পৰা অহা ডব্লিউ.বি.৪১ জি.৯১৯০ নম্বৰৰ ট্ৰাকখনৰ সংঘৰ্ষ লাগে আৰু নিয়ন্ত্ৰণ হেৰুৱাই পথৰ কাষৰ খাৱৈত বাগৰি পৰে। ফলত ট্ৰাকখনৰ চালক আৰু হেণ্ডিমেন গুৰুতৰ ভাবে আহত হৈ ট্ৰাকৰ ভিতৰতে আবদ্ধ হৈ পৰে।
গৌৰীসাগৰ আৰক্ষীৰ তৎপৰতাত আহত সকলক উদ্ধাৰ কৰি শিৱসাগৰ অসামৰিক চিকিৎসালয়লৈ প্ৰেৰণ কৰা হয়। আহত সকলৰ দুজনক ক্ৰমে বলেৰ' খনৰ চালক নৱশ্ৰী দত্ত আৰু ট্ৰাকৰ চালক কামালুদ্দিন শেইখ বুলি জানিব পৰা গৈছে।
আনহাতে দুৰ্ঘটনাটোত গুৰুতৰ ভাবে আহত হোৱা ট্ৰাকখনৰ হেণ্ডিমেন জনৰ পৰিচয় বৰ্তমানলৈকে জানিব পৰা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
